cyanic-selkie/wikianc huggingface dataset:
Rina Sherman
Lewe en werk
Sy behaal in 1990 haar doktorsgraad in die rolprentwese met onderskeiding aan die Sorbonne Universiteit in Parys onder toesig van die gerespekteerde antropologiese filmregisseur, Jean Rouch. Die titel van haar proefskrif is “Aux origines d'une façon de voir: Du désir à la volonté de filmer”. Hierna is sy betrokke by die maak van verskeie films en deurloop verdere kursusse in die rolprentkuns in Londen en Parys. Sy is oudiovisuele direkteur van die kulturele program “South Africa: Music of Freedom in La Villette, 1995”, wat onder andere ’n retrospektief bied op die Suid-Afrikaanse filmbedryf. In 1996 wen sy die Franse beurs, Villa Medicis Hors les Murs, wat haar in staat stel om intensiewe navorsing oor Suider-Afrikaanse filmargiewe te doen en in September 1996 organiseer sy ook Jean Rouch se toer van Suider-Afrikaanse universiteite in samewerking met die Franse Instituut van Suid-Afrika en die Franse Ambassade in Namibië.
Chongoni-rotskunsgebied
Die rotskuns is op granietformasies aangebring en bestaan uit uitbeeldings wat toegeskryf word aan die Twa-jagtersgemeenskap, wat in die Steentydperk hier gewoon het, en die Chewa-landbougemeenskap, wat die gebied in die Ystertydberk bewoon het. Vanweë dié kulturele belangrikheid is die gebied in 2006 tot ’n Unesco-wêrelderfenisgebied verklaar; die kriteria is die ryk kulturele tradisies van die rotskuns en die voortdurende skakel met die hedendaagse gemeenskap. Die kuns, wat rituele en seremonies uitbeeld, is meestal die handewerk van die vroue van die Chewa-stam. Die tradisie word voortgesit deur die Bantoevolke in Changoni.
Hiligaynon
Hiligaynon (Inilonggo, Binisayâ nga Hiligaynon of Bisaya nga Ilonggo; [hɪlɪˈɡaɪnən]) is na Tagalog (as Filippyns amptelike taal), Cebuano en Ilokano die vierde belangrikste taal van die Filippyne. Die taal word veral in die sentrale en suidelike dele van die Filippyne gepraat, spesifiek op die eiland Mindanao en die Visayas.
Dennis Arundell
Dennis Arundell (22 Julie 1898 – 10 Desember 1988) was 'n Engelse akteur en skrywer. Hy was bekend vir sy rolle in die rolprente Courageous Mr. Penn (1942), The Life and Death of Colonel Blimp (1943), Meet Sexton Blake! (1945), en The Tales of Hoffmann (1951).
Nefski-prospekt
Die hoofattraksies sluit in die Stroganof-paleis, Kazan-katedraal, Dom Knigi ("Boekhuis"), Elisejef-handelsentrum, ’n halfdosyn 18de-eeuse kerke, ’n monument vir Katharina die Grote, ’n enorme 18de-eeuse inkopiesentrum, ’n middel-19de-eeuse afdelingswinkel, die Russiese Nasionale Biblioteek en die Anitsjkof-brug met sy perdestandbeelde. Die besige lewe in die laan is deur Nikolai Gogol beskryf in sy verhaal Nefski Prospekt. Fjodor Dostojefski het die laan dikwels as agtergrond gebruik in sy boeke, soos in Misdaad en Straf.
Williams Grand Prix Engineering
Die span se renjaers vir 2016 was die Brasiliaan Felipe Massa en die Fin Valtteri Bottas. Vir 2017 was die renjaers Massa en Lance Stroll, en in 2020 en 2021 die jong Brit George Russell en die Kanadees Nicholas Latifi. In 2023 is die renjaers Alexander Albon en Logan Sargeant.
Gimnastiek
Oefeninge vir vroue
Vrouespanne neem in vier items deel. Elkeen vereis 'n verpligte en een opsionele roetine.
Ongelyke brug
Die nommer is slegs vir vroue, en word op 'n stel buigbare houtbalke (of glasvesel) uitgevoer. Dis die eerste keer by die 1936 Olimpiese Spele by 'n internasionale kompetisie gebruik. Die boonste balk is 2,3 m van die vloer, die laer balk, parallel aan die boonste een, is 1,5 m bo die vloer.
Vloeroefeninge
Die oefening word op 'n vierkantige 12 m grootte vloermat uitgevoer. Dit is dieselfde as die mans s'n, maar dit word op maat van musiek gedoen. Die gimnas voer binne 60 tot 90 sekondes 'n reeks tuimel-, spring- en balanseerbewegings oor die hele vloeroppervlak uit.
Epiese teater
Die ontstaan van die Epiese teater
Hierdie teaterbeweging begin tydens die middel van die twintigste eeu. Die beweging is aangevuur die politieke klimaat van die tyd. Teaterpraktisyns wat hierby betrokke was is Grotovski, Bertolt Brecht, Piscator en Meyerhold. Piscator wou die kontemporêre bestaan van mense aanspreek en dokumentêre effekte gebruik daarvoor. Verslaggewing en kommentaar op gebeure gee aan hierdie teater 'n epiese element. Piscator het van skyfies en films gebruik gemaak om 'n sosiale visie van die teaterstuk daar te stel. Later in sy lewe was hy die hoof van die Freie Volksbühne in Wes-Berlyn (1962–1966). Hy het dokumentêre stukke opgevoer soos “Hochhuth”, “Kipphardt” en “Weiss”.
Gimnastiek
Prestasies
Die Suid-Afrikaanse span by die 1999 Afrika-spele het 23 medaljes gewen, wat agt goue en nege silwermedaljes ingesluit het. Tamaryn Schulz, Hanli Borcherds, Caroline Demetriou, Michelle Cameron, Dewald Laubscher en Simon Hutcheon het goue medaljes gewen. Die mans- en vrouespanne het goue medaljes in die spankompetisie gewen.
Julius Caesar
Gaius Julius Caesar (100 v.C. – 44 v.C.) was 'n Romeinse militêre en politieke leier en een van die mees invloedryke figure in die klassieke geskiedenis. Hy het 'n rol gespeel in die transformasie van die Romeinse Republiek na die Romeinse Ryk. Caesar was 'n gewilde politikus en het 'n triumviraat saam met Marcus Licinius Crassus en Pompeius gevorm. Met sy suksesvolle oorlog in Gallië het Rome toegang verkry tot die Atlantiese Oseaan en sodoende was hy ook verantwoordelik vir die inval van Brittanje in 55 v.C.
Otto Schwellnus
Otto Schwellnus (* 12 Junie 1910, Botshabelo - † onbekend) was ’n Afrikaanse joernalis en koerant- en tydskrifredakteur, wat onder die skuilnaam Paul E. Otto verskeie spanningsverhale skryf. Onder sy eie naam ver skyn die historiese verhaal oor Maripane, ’n Suid-Afrikaanse, vroulike Robinson Crusoe en die vertaling van Edward, die Hertog van Windsor, se herinneringe (A King’s story) in Afrikaans as ’n Koning vertel.
Lewe en werk
Hy word joernalis wat in die vroeë dertigerjare verbonde is aan Ons Vaderland (later Die Vaderland). Op 2 Februarie 1937 verskyn Die Brandwag die eerste keer as bylae tot Die Vaderland, met hom as eerste redakteur waarna dit vanaf September 1937 as selfstandige weekblad verskyn. Ná tien maande word hy as redakteur opgevolg deur A.M. van Schoor. Ná ’n ernstige meningsverskil tussen die direksie en bestuur van die Afrikaanse Pers verlaat hy in 1946 saam met A.M. van Schoor, Marius Jooste en Willem (Wollie) van Heerden hierdie persgroep en word Dagbreekpers Beperk vroeg in 1946 gestig. Hy probeer saam met Van Heerden om kontant te kry om ’n Afrikaanse Sondagkoerant te begin, maar is onsuksesvol en gaan werk dan by ’n landboublad in die Kaap
Hy trou met Esmé Pretorius en hulle het ’n seun, Paul Ludwig.
Framboos
Baie van die belangrikste moderne kommersiële rooi framboos kultivars is afkomstig van kruisings tussen R. idaeus en R. strigosus. Sommige plantkundiges verbind die Eurasiese en Amerikaanse rooi frambose almal aan 'n enkele spesies, Rubus idaeus, met die Europese plante dan geklassifiseer as óf ''R. idaeus subsp. idaeus of R. idaeus var. idaeus, en die inheemse Noord-Amerikaanse rooi frambose geklassifiseer as óf R. idaeus subsp. strigosus, of R. idaeus var. strigosus''. Onlangse teling het gelei tot kultivars wat doringloos is en sterk regop groei, sonder die nodigheid van ondersteuning.
Kroonstad
Kroonstad is 'n dorp in die noordelike deel van die Vrystaat en is gestig in 1855. Kroonstad is vernoem na 'n perd, genoem Kroon, wat besit is deur Sarel Cilliers. Die perd is beseer in die Kroonspruit.
'n Groot deel van die ontwikkeling en ekonomie van die dorp is te danke aan die mielieboerdery in die streek, die groot militêre basis, die groot gevangenisdiensaanleg (insluitend die -opleidingskollege) en die spoorweg.
Tolla is tops
Hoofrolspelers
Verskeie ander.
Slag van die Koraalsee
Die Slag van die Koraalsee het op 4 - 8 Mei 1942 in die Koraalsee plaasgevind, tussen die Japannese Keiserlike Vloot en die Amerikaanse Vloot tydens die Tweede Wêreldoorlog.
Die vlote
Die Japannese Vloot het bestaan uit twee taakmagte:
8 Mei
Die belangrikste uitkoms van die slag was dat die inval op Port Moresby afgestel word. Die twee vlote ontmoet eers weer tydens die Slag van Midway gedurende Junie.
Noord-Sandrivier
Die Noord-Sandrivier is 'n rivier wat net wes van die Krugerwildtuin, in Mpumalanga, Suid-Afrika vloei. Sy monding is aan die suidebank van die Sabierivier naby Hazyview.
Georges Bataille
Biografie
Sy ontmoeting met Maurice Blanchot in 1940 en die noue vriendskap wat daaruit voortspruit, sal die tema van die dood verder binnebring in sy filosofiese en literêre werk. Hy publiseer Madame Edwarda (1937, 1941), L'exerence intérieure (1943), L'Erotisme (1957) en Le Mort (1943/1944?) wat postuum gepubliseer is in 1967. Tydens die Koue Oorlog publiseer hy ook verskeie artikels en hou konferensies met hierdie tema: L'enseignement die la mort, die paradoxe de la mort et la Pyramide, Hegel, La Mort et sacrifice, L'Erotisme et la fascination de la mort. Op 8 Julie 1962 verval Bataille in 'n koma, hy ly aan aarverkalking vir 'n geruime tyd. Hy sterf die volgende dag.
Tom Everett Scott
Tom Everett Scott (gebore 7 September 1970) is 'n Amerikaanse akteur, regisseur, en skrywer. Hy is bekend vir sy rolle in die rolprente That Thing You Do! (1996), Boiler Room (2000), Because I Said So (2007), en Race to Witch Mountain (2009).
Chewa
Nes met die Nsenga en Tumbuka, het ’n aansienlike deel van die Chewa-gebied onder invloed gekom van die Ngoni-volk, wat uit die ou Suid-Afrikaanse provinsie Natal of Transvaal daarheen getrek het. ’n Alternatiewe naam vir die Chewa is die Nyanja. Hul taal word Chichewa/Chinyanja genoem. Die Chewa is internasionaal die bekendste vir hul maskers en hul geheime gemeenskap, die Nyau, sowel as hul landboutegnieke.
2019 Japan-Suid-Korea handelsgeskil
Die oorsaak van die konflik is amptelik deur die Japannese regering aangehaal omdat die Suid-Koreaanse regering na bewering nie aan die veiligheidsregulasies vir uitvoerbeheer voldoen nie en die Japanse regering se versoek om 'n bilaterale handelsdialoog vir drie jaar te voer, geïgnoreer het, maar dit is ook gekenmerk deur 'n dispuut oor nalatenskap van die Japannese kolonialisme van die Koreaanse Skiereiland vanaf 1910 tot 1945, veral die kwessie van "dwangarbeid" en die vergoeding van vroue. Die handelsgeskil het die verhouding tussen Japan en Suid-Korea tot die laagste punt laat agteruitgaan sedert die twee lande hul diplomatieke betrekkinge in 1965 genormaliseer het.
Alexandre Deulofeu
Biografie
Alexandre Deulofeu is gebore in L'Armentera in die noordooste van Katalonië, waar sy vader 'n apteker was. Op driejarige ouderdom verhuis hy na Sant Pere Pescador, en verhuis nege jaar later na Figueres. Hy voltooi sy sekondêre opleiding aan die Institut Ramón Muntaner in Barcelona, en studeer in die farmaseutika en chemie in Madrid. Hy het laasgenoemde studie in Barcelona voltooi. Met sy terugkeer na Figueres slaag hy die toelatingseksamens vir 'n professoraat, waarna hy as professor aan die Instituut van Figueres werk. Hierna het sy lewe 'n stadium van intense politieke aktiwiteit betree, eers as administrateur van die Joventut Nacionalista Republicana de l'Empordà en later as leier van die politieke party Esquerra Republicana de Catalunya (ERC). Hy het burgemeester van Figueres geword tydens die Spaanse Burgeroorlog, waar hy konfrontasies, klopjagte en vervolgings vermy het. Hy is as gesondheidswerker na die frontlinie opgeroep. Op 5 Februarie 1939, met die onttrekking van die republikeine, is hy in ballingskap na Frankryk verban. Daar het hy verskillende beroepe beoefen waaronder onderwyser van verskillende vakke, violis en saxofonis in verskillende klassieke groepe
Idees
Hy het beweer dat beskawings en heerskappye siklusse volg wat ooreenstem met die natuurlike siklusse van lewende entiteite. So kan elke beskawing ten minste drie 1700-jaar siklusse voltooi. Die heerskappye in die beskawings het 'n gemiddelde lewensduur van 550 jaar volgens hom gehad. Hy het aangevoer dat oorloë, wat volgens hom onnodig was, deur die kennis van die aard van die siklusse vermy kon word, sodat regeringsprosesse na vreedsaam sou verander, in plaas daarvan om gewelddadig te wees. Hy het verder geglo dat die mensdom in staat sou wees om hierdie siklusse te begryp en aan te kan pas daarby, en dat die mensdom homself in 'n vorm van universele konfederasie van vrye volke moes organiseer.
Kelte
Die Kelte het handel met hulle buurvolke in die Mediterreense gebiede gedryf, en in Keltiese grafte is selfs voorwerpe ontdek wat uit die Midde-Ooste ingevoer is. Maar alhoewel groot dele van Europa noord van die Alpe deur Keltiese stamme oorheers is, het hierdie beskawing nooit 'n gemeenskaplike ryk gestig nie – hulle was eerder 'n soort konfederasie van verskillende stamme wat dieselfde taalgroep, godsdiens en kultuur gedeel het. Die Kelte het ook min historiese dokumente agtergelaat. Ons kennis oor hierdie beskawing berus dus oorwegend op argeologiese opgrawings en die beskrywings van antieke Griekse en Romeinse outeurs.
Antieke oorlewerings
Kelte het reeds vroeg kulturele en handelsbande met die Grieke en Etruskers aangeknoop en hul eie kultuur met Mediterreense invloede verryk. Hulle druïdes en sieners het ander antieke volke met hulle vaardighede beïndruk, maar nogtans geweier om hul leerstellings en godsdienstige beginsels neer te skryf sodat ons vandag min oor hulle rituele weet.
Argeologiese en taalkundige definisie
Die moderne argeologie en taalkunde gebruik twee uiteenlopende definisies om die term "Kelte" te omskryf:
Landswapen van België
Groot landswapen
Die groot wapenskild is op 17 Mei 1837 aangeneem.
Jennifer Westfeldt
Jennifer Westfeldt (gebore 2 Februarie 1970) is 'n Amerikaanse aktrise, vervaardiger, en skryfster. Sy is bekend vir haar rolle in die rolprente Kissing Jessica Stein (2001), Ira & Abby (2006), en Friends with Kids (2011), en in die televisiereeks 24 (2001).
Aantekeninge uit die Ondergrondse
Deel 1: "Ondergronds"
Anders as die meeste mense, wat gewoonlik uit wraak optree omdat hulle glo dat die geregtigheid die einddoel is, is die ondergrondse man bewus van sy probleme en begeer hy wraak, maar vind dit nie deugsaam nie; die onversoenbaarheid lei tot haatlikheid teenoor die optrede self, met die gepaardgaande omstandighede daarvan. Hy meen dat daar andere soos hy bestaan, maar hy konsentreer voortdurend op sy moedswilligheid in plaas van optrede wat hom sal help om die probleme wat hom kwel of aanstoot gee te vermy. Die hoofsaak vir die ondergrondse man is dat hy 'n punt van verveling en onaktiwiteit bereik het. Hy erken selfs dat hy liewer onaktief as gevolg van luiheid sal wees.
Deel 2: "A propos van die nat sneeu"
Die laaste sinne herinner aan sommige van die temas wat in die eerste deel ondersoek is, en deel die leser direk mee: "Ek het bloot in my lewe tot 'n uiterste gegaan wat jy nie eens gewaag het om halfpad deur te voer nie." Die werk as geheel eindig met 'n opmerking van die skrywer dat, alhoewel daar meer aan die teks is, "dit wil voorkom asof ons hier kan stop."
Martin McDonagh
Martin McDonagh (gebore 26 Maart 1970) is ’n Britse en Ierse dramaturg, draaiboekskrywer en regisseur. Hy het as seun van Ierse ouers in Londen grootgeword en het dubbele Britse en Ierse burgerskap. Hy is al beskryf as een van die belangrikste lewende dramaturge in Ierland.
Rolprente
In 2006 het McDonagh ’n Oscar gewen vir sy eerste rolprent, die swartkomediekortprent Six Shooter (2004). Hy het daarna ’n ooreenkoms met die Focus Features-vervaardigingsmaatskappy aangegaan om die regisseur te wees van In Bruges, ’n rolprent wat op sy eie toneelstuk gegrond en in 2008 uitgereik is. Colin Farrell, Ralph Fiennes en Brendan Gleeson speel daarin. McDonagh is benoem vir ’n Oscar vir beste oorspronklike draaiboek.
Pryse en benoemings
Van Martin McDonagh se belangrikste pryse en benoemings is:
Vlag van São Tomé en Príncipe
Die nasionale vlag van São Tomé en Príncipe is op 5 November 1975 amptelik in gebruik geneem. Die vlag vertoon ’n rooi driehoek aan die vlagpaalkant met drie bane (van bo na onder) in groen, geel en groen (in verhouding 2:3:2) met twee swart vyfpuntige sterre in die geel baan aan die wapperkant.
Gerda Gilboe
Gerda Gilboe (5 Julie 1914 – 11 April 2009) was 'n Deense aktrise. Sy was bekend vir haar rolle in die rolprente En ny dag gryer (1945) en Lise kommer til Byen (1947), en in die televisiereeks Taxa (1997).
Alessi (Italiaanse maatskappy)
2000's
In 2006 het die maatskappy sy produkte geherklassifiseer onder drie afdelings: "A di Alessi", "Alessi" en "Officina Alessi". A di Alessi is meer 'demokraties' en meer 'pop', die laer prysklas van Alessi. Officina Alessi is meer eksklusief, innoverend en eksperimenteel, gekenmerk deur 'n klein produksiereeks en beperkte vervaardiging.
E. Serfontein
Lewe en werk
Hy was getroud met Davelina Edua Laubscher (1899–1980) en die egpaar het twee seuns en ’n dogter gehad.
Kortverhale en spookverhale
Die temas van die verhale in Sluipende honde en ander verhale is hoofsaaklik die bonatuurlike, met die titelverhaal die innerlike spanning van ’n ou man wat sy broer se moord moet wreek en ’n Dagboek wat beskryf hoe ’n man waansinnig word deur die geheimsinnige besoeke van ’n aasvoël. Selonspampoen is ’n mooi tafereel uit die alledaagse lewe, waar beskryf word hoe ’n skaam plaasseun ’n dorpsnooientjie benader. Seegras (wat oorspronklik in 1931 in Die Huisgenoot verskyn het) is ’n hoogtepunt in hierdie bundel. Kasper Henning laat sy blinde suster verongeluk omdat hy moeg was om haar gereeld op te pas, maar word hierna deur hallusinasies geteister. Hierdie verhaal word deur Daniel Hugo in die versamelbundel Tydskrif 2 opgeneem en deur M.S.B. Kritzinger in die versamelbundel Die jongste Afrikaanse kortverhale. Die asbakkie word opgeneem in die versamelbundel Blou-Jan saamgestel deur J. Marais.
Gerrie Nel
Loopbaan
Nel het in 2010 die vervolging in die verhoor van die voormalige nasionale polisiekommissaris en Interpol-president Jackie Selebi, wie in 2010 aan korrupsie skuldig bevind is, gelei. In 2012 het hy ter erkenning van sy werk in die Selebi-saak twee toekennings ontvang. Hy is deur die plaaslike vereniging van staatsadvokate as aanklaer van die jaar aangewys en het 'n spesiale prestasieprys van die Internasionale Vereniging van Aanklaers vir sy "vurige strewe na die visie van die Nasionale Vervolgingsgesag se ideale om geregtigheid in die samelewing te bereik" ontvang.
Pekari
'n Pekari (ook javelina of skunk pig) is 'n mediumgrootte, varkagtige, gehoefde soogdier in die familie Tayassuidae (nuwewêreldse varke).
Ortodokse Kerk van Albanië
Die Kerk het swaar gekry tydens die Tweede Wêreldoorlog en in die Kommunistiese tydperk daarna, veral ná 1967 toe Albanië ’n ateïstiese staat geword het en geen godsdiensbeoefening toegelaat is nie. Sedert godsdiensvryheid in 1991 herstel is, het die Kerk egter ’n oplewing beleef, met meer as 250 kerke wat herbou of gerestoureer is.
Gaskonstante
of vir afwyking van ideale kondisies:
Kate Wetherhead
Kate Wetherhead is 'n Amerikaanse skryfster, aktrise, en vervaardiger. Sy is bekend vir haar rolle in die televisiereekse The Big C (2010) en Submissions Only (2010).
Francisco Tárrega
Biografie
Tárrega begin in 1874 met 'n studie in komposisie by Pascual Emilio Arrieta y Corera verbonde aan die Madrileense konservatorium, finansieel ondersteun deur die welgestelde besigheidsman Antonio Canesa. Teen 1880 gee hy kitaarles (onder andere aan Emilio Pujol en Miguel Llobet) en bied hy gereeld konserte aan waar hy bekend word as die "Sarasate van die kitaar". Later vestig hy hom in Barcelona, waar hy in 1909 sterf.
Genootskap van Regte Afrikaners
Geskiedenis
Op 25 September 1875, tydens die tweede vergadering, kry die G.R.A. sy finale beslag onder voorsitterskap van S.J. du Toit.
Eerste taalmonument/Nederlandse taalmonument
Die Eerste taalmonument is op 18 Januarie 1893 te Burgersdorp onthul en is 'n mylpaal in die taalgeskiedenis van die Afrikaner. Die Eerste taalmonument staan ook bekend as die Nederlandse taalmonument.
Maatskaplike vooruitgang
Marxisme en Humanisme
Die kapitalistiese era in die geskiedenis word hier radikaal anders verstaan as 'n proses van voortdurende verandering, waarin die groei van markte alle vastigheid in mense se lewens laat verdwyn. Dit is byna 'n algehele verwerping van die konserwatiewe etos, waarvolgens niks werklik in die menslike lewe verander nie. Marxisme stel verder dat kapitalisme, in die strewe daarvan vir hoër winste en nuwe markte, onvermydelik die saad vir die stelsel se eie ondergang sal saai. Marxiste glo dat kapitalisme in die toekoms met sosialisme en uiteindelik kommunisme vervang sal word.
Nürburgring
1995
Jean Alesi het gedobbel deur droë bande te gebruik op 'n baan wat gedeeltelik nat was. Hy het kort voor lank 'n groot voorsprong opgebou totdat Michael Schumacher hom begin inhaal het. Met slegs twee rondtes oor, het Schumacher hom verbygesteek met 'n briljante verbysteektegniek.
Vlag van die Sentraal-Afrikaanse Republiek
Simboliek
Die kleure van die vlag spreek die hoop uit dat Frankryk en Afrika saam aan ’n toekoms kan bou. Die vlag kombineer die kleure van die Franse vlag (rooi, wit en blou) met die Pan-Afrika kleure (rooi, geel en groen). Verder stel rooi die bloed voor van diegene wat gesterf het in die stryd om onafhanklikheid asook saam met Frankryk en Europa, blou stel die lug, en daarom vryheid, voor, wit stel vrede en waardigheid voor, groen stel hoop voor en geel stel verdraagsaamheid voor. Die ster is ’n simbool van vooruitgang en die eenheid van Afrika.
Vlag van België
Protokol
Die voorkeurvolgorde is:
Harpo Marx
Harpo Marx (23 November 1888 – 28 September 1964) was 'n Amerikaanse akteur en musikus van Joodse afkoms. Hy was bekend vir sy rolle in die rolprente Horse Feathers (1932), Duck Soup (1933), A Night at the Opera (1935), en The Big Store (1941).
Vlag van België
Koninklike standaard en vlae op die koninklike paleise
Die Belgiese koninklike standaard is die persoonlike standaard van die huidige koning, koning Filip en vertoon sy monogram, ’n gestileerde ‘F’ gekruis met ’n ‘P’ (vir die Franse ‘Philippe’). Die ontwerpe van die koninklie standaarde van vorige monarge is soortgelyk aan die huidige.
Finse Golf
Die Finse Golf (Estnies: Soome laht, Fins: Suomenlahti, Russies: Finski zalif) is die gedeelte van die Oossee tussen die suidkus van Finland, die noordkus van Estland en die Russiese kusgebied oos daarvan. Die vernaamste waterbron is die Newarivier, wat by Sint Petersburg in die Finse Golf uitmond. Ander belangrike stede aan die Finse Golf is Helsinki en Tallinn.
Geografie
Die grootste riviere wat in die golf vloei is die Neva (van die ooste), die Narva (van die suide) en die Kymi (van die noorde). Die riviere Keila, Pirita, Jägala, Kunda, Luga, Sista en Kovashi vloei vanuit die suide in die golf in. Vanuit die noorde vloei ook die Sestra, Porvoo, Vantaa en verskeie ander klein riviere. Die Saimaa-kanaal verbind die golf met die Saimaa-meer.
Fauna en Flora
Visspesies van die Golf sluit onder andere Atlantiese salm, stekelbaar, noordelike snoek, Baltiese haring, sabelkarp, Europese paling en Atlantiese kabeljou in. Kommersiële visvang word in die lente en herfs uitgevoer. Grysrob en ringrob word in die golf aangetref, maar laasgenoemde is baie skaars.
Geskiedenis sedert 1700
Rusland het die oostelike deel van die golf teruggeëis as gevolg van die oorwinning in die Groot Noordelike Oorlog (1700–1721). Op 16 Mei 1703 is Sint Petersburg gestig in die monding van die Newarivier, nie ver van Nyen nie, en in 1712 het dit Rusland se hoofstad geword. Om die stad teen die Sweedse vloot te beskerm, is die Kronshlot-vesting in Mei 1704 op 'n kunsmatige eiland naby die Kotlin-eiland gebou. Teen 1705 is nog vyf sulke forte naby gebou wat die stad Kronstadt saamgestel het. Hierdie vestings, met die bynaam van die "die Russiese Dardanelle", is ontwerp om die Golf-waterweg te beheer.
.no
.no is die Internettopvlakdomein vir Noorweë.
Amanzimtoti
Deesdae staan Amanzimtoti veral bekend vir sy aangename klimaat en sy goue strande. Die stad is een van die gewildste toeristebestemmings in Suid-Afrika en 'n mekka vir branderplankryers. Die strande word deur lewensredders bewaak en is met haainette voorsien om baaiers te beskerm; daarnaas is ook 'n seewaterswembad beskikbaar.
NG gemeente Marquard
duimnael|regs|160px|Ds. W.J. Theron was van 1906 tot 1914 Marquard se eerste predikant.
duimnael|regs|160px|Ds. G.J. de Vos, leraar van 1915 tot 1929.
Dorpstigting
Die volksraad het toe 'n kommissie aangestel om die saak te ondersoek. Die kommissie het op 13 en 14 Oktober 1904 sitting gehou op Varschfontein waar ongeveer 80 boere teenwoordig was. H.G. Stuart het die stigting van 'n dorp baie sterk bepleit. Baie belangrik was 'n brief van ds. J.J.T. Marquard van Winburg waarin hy hom ten gunste van 'n nuwe dorp uitgespreek het omdat die plaaslike NG gemeente so vinnig uitgebrei het dat dit nie langer deeglik bearbei kon word nie. As daar dadelik 'n nuwe dorp op Varschfontein gestig word, kon daar dadelik 'n nuwe gemeente in die lewe geroep word. Die kommissie het op 16 Januarie 1905 'n gunstige verslag aan die wetgewende vergadering voorgelê en die stigting van 'n nuwe dorp is goedgekeur. Uit dankbaarheid vir ds. Marquard se bystand het die dorpskommissie besluit om die dorp na hom te noem: Marquard. Op 25 Mei 1905 is die eerste erwe op 'n openbare veiling verkoop.
Gemeentestigting
Later het mnr. S.P.E. (Fanie) Jacobz sr., ’n waenhuis tot die beskikking van die kerkraad gestel vir dienste en wanneer die opkoms groot was met spesiale geleenthede, is 'n bokseil gespan om tydelik diens te doen. Op 13 Januarie 1906 is ds. W.J. Theron beroep as leraar, en op dieselfde dag het ds. J.D. Kestell die hoeksteen van die eerste kerkgebou gelê. Dit was nadat met toestemming van die kerkrade van Senekal en Ladybrand ook na daardie gemeentes kollektante gestuur is om bydraes te vra vir 'n kerkgebou. Die gemeente Winburg het die banke geskenk, die preekstoel en die orrel uit hul ou kerkgebou. Die susters van Marquard het die kerklampe geskenk. Die inwyding van die voltooide kerkgebou het plaasgevind op 27 Oktober 1906.
Guarneri
Familielede
"Signor Giovanni de Piccolellis het in 1885 die argiewe by die kerk van San Donato in Cremona vir inligting oor die Guarneri-familie geraadpleeg. Sy bevindinge, wat in 1886 gepubliseer is in die manuskrip getiteld "LIUTAI ANTICHI e MODERNI", wat nou aanlyn beskikbaar is in PFD-formaat op Google Books toon duidelik aan dat Joseph Guarneri 'del Gesu' die seun was van Gian Battista Guarneri: wat op sy beurt die jonger broer van Andrea Guarneri was."
Jakup Mato
Boeke
"New phenomenons in albanian literature" Risi të letersisë shqipe 1983"Naim Frasheri" Publishing House Bib.m+v 891983.01
"The poetic of drama and the estetik though" Poetika e dramaturgjisë dhe mendimi estetik, Academy of Sciences Publishing 2005 99943-763-330-2-2
Pous Valentinus
Valentinus was die 100ste pous van die Rooms-Katolieke Kerk.
Pontifikaat
Pous Valentinus is as deken gewy deur Pous Paschalis I. In sy kort pontifikaat het die pous niks besonders verrig nie.
Walter Maslow
Walter Maslow (gebore 16 Januarie 1926) is 'n Amerikaanse akteur. Hy is bekend vir sy rolle in die rolprente The Cosmic Man (1959), Atlas (1961), The Human Duplicators (1965), en White Fang (1991).
Regina Kemp (Coetzee)
Lewe en werk
Na vier jaar verhuis die gesin na Daniëlskuil in die Noord-Kaap, waar sy skoolgaan en matrikuleer. Sy studeer Kommunikasiekunde aan die Universiteit van die Oranje-Vrystaat en behaal die B.A.-graad in 1982. Dan word sy joernalis by Oggendblad in Pretoria. Sy werk daarna vir 'n rukkie by Informa, 'n tydskrif van die Departement van Samewerking en Ontwikkeling, en word dan in 1986 skakelbeampte van die Technikon Noord-Transvaal in Soshanguve. Hier ontmoet sy die prokureursklerk Gustav Kemp en gaan saam met hom na Engeland, waar hy vir 'n jaar verder studeer aan 'n meestersgraad in Skeepvaartsreg. By hulle terugkeer na Suid-Afrika trou hulle en trek Kaap toe. Hier werk sy eers as kopieskrywer in die reklame-afdeling van Sanlam en dan word sy tuisteskepper net voor die geboorte van haar tweede kind. Die egpaar bly in Kenridge in Durbanville in Kaapstad en het twee kinders, 'n seun (Karl Gustav) en 'n dogter (Elizabeth Alida, wat hulle Bea noem).
Omar Mateen
Omar Mateen, gebore as Omar Mir Seddique, (16 November 1986 – 12 Junie 2016) was 'n Amerikaanse Islamitiese terroris.
Jotunheimen
Toerisme
Die streek rondom die Olavsbu-hut by die noordwestelike uitloper van die Rauddalseggi-bergmassief word as die mees skouspelagtige, maar ook eensaamste landskap van Jotunheimen beskou.
Sally Wheeler
Sally Wheeler (gebore 19 Mei 1970) is 'n Amerikaanse aktrise en vervaardiger. Sy is bekend vir haar rolle in die televisiereekse As the World Turns (1956), Two of a Kind (1998), en Ed (2000).
Nikolai Sjernisjefski
Biografie
In 1862 is Sjernisjefski gevonnis tot "burgerlike teregstelling" (skynteregstelling), gevolg deur harde arbeid (1864-1872), en in ballingskap na Vilyuisk, Siberië (1872-1883) gestuur. Hy is op 61-jarige ouderdom oorlede.
Idees en invloed
Sjernisjefski se idees is sterk beïnvloed deur Alexander Herzen, Vissarion Belinsky en Ludwig Andreas Feuerbach. Hy het die klassestryd beskou as 'n manier om die samelewing vooruit te laat beweeg, en was 'n voorstander van die belange van werkende mense. Volgens hom was die massas die belangrikste deelnemer aan die geskiedenis. Daar word beweer dat hy die uitdrukking “hoe slegter, hoe beter” gebruik het, ten einde aan te dui dat hoe slegter die maatskaplike omstandighede vir die armes word, hoe meer geneig hulle sou wees om 'n rewolusie te loods (alhoewel die frase se oorsprong nie aan hom toegeskryf kan word nie, dit het sy geboorte voorafgaan; in 'n brief van 1814 het John Adams dit byvoorbeeld gebruik tydens 'n bespreking van die aanloop tot die Amerikaanse rewolusie ).
Daar is mense wat argumenteer, in die woorde van professor Joseph Frank, dat “Sjernisjefski se roman, "Wat moet gedoen word?", veel meer as Marx se Das Kapital, die emosionele dinamika verskaf het wat uiteindelik die Russiese rewolusie moontlik gemaak het".
Animasie
Die bonsende rooi bal animasie (onder) bestaan uit hierdie ses rame.
Animasie is 'n rolprentmedium, alhoewel dit dikwels (foutiewelik) as 'n genre beskou word. Animasierolprente kan egter tot enige rolprentgenre behoort, vanaf wetenskapsfiksie en fantasie tot drama en komedie. Alhoewel animasie 'n kamera, klank, kleur en stemme gebruik, gebeur al die bewegings, toneelspel, beligting, kostumering en stelinkleding eerstens op papier.
Kategorieë of soorte oorgange
Andy Capp, Flo, Peanuts se Charlie Brown, Linus, Peppermint Patty en Marcy se gesigte en uitdrukkings is eenvoudige lyne terwyl Superman, Daredevil en Spawn meer getekende detail bevat sonder om foto-realisties te wees. Die rede hiervoor is dat die lesers met die karakters wil identifiseer en hoe minder detail daar is hoe meer mense met die karakters kan identifiseer. Elke mens het 'n vae begrip van hoe ons elke oomblik lyk – tensy jy 'n model is en elke oomblik in die spieël kyk of foto's van jouself teen jou mure het. Hierdie vae idee van hoe ons lyk kan dan maklik inpas in die strokiesprentheld. Die leser kan dus maklik die hoofkarakter word. Die antagonis in strokiesprente het egter meer detail sodat die leser nie sommer met die bose karakter kan identifiseer nie.
Televisie en rekenaarspeletjies
Die een groot leemte wat slegs sporadies gevul word is in volwasse animasie. In 1973 het Fritz the Cat die verbeelding van grootmense aangegryp maar die karakters was nog steeds diere. Heavy Metal het 'n dekade later die saak reggestel en sy opvolger Heavy Metal F.A.K.K is reeds op DVD en as 'n gewilde rekenaarspeletjie beskikbaar.
Wladimir Wisotski
Wladimir Semjonowitsj Wisotski (Russies: Влади́мир Семёнович Высо́цкий; 25 Januarie 1938 – 25 Julie 1980) was ’n Sowjet-sanger, liedjieskrywer, digter en akteur wie se loopbaan ’n groot en langdurige invloed op die Russiese kultuur gehad het.
Roodepan
Roodepan is 'n groot kleurlingtownship van Kimberley in die Sol Plaatje Plaaslike Munisipaliteit.
Wladimir Wisotski
Vroeë lewe
Toe die Tweede Wêreldoorlog uitbreek, het sy pa by die Sowjet-weermag aangesluit en teen die Nazi's gaan veg. Nina en Wladimir is na die dorpie Worontsofka in die Orenburg-oblast gestuur waar die seun ses dae van die week in ’n kindertuin deurgebring het terwyl sy ma 12 uur per dag in ’n chemiese fabriek gewerk het. In 1943 het hulle teruggekeer na hul Moskouse woonstel.
Loopbaan
In dieselfde jaar het Wisotski ingeskryf by die Moskouse Instituut vir Siviele Ingenieurswese, maar het ná net een semester opgeskop om ’n akteur te word. In Junie 1956 het hy by die Moskouse Kunsteater aangesluit, waar hy sy toekomstige vrou, Iza Zjukowa, ontmoet het. Hier het hy ook kennis gemaak met Boelat Okoedzjawa, ’n reeds gewilde ondergrondse bard. In 1958 het Wisotski sy eerste teaterrol gekry, dié van Porfiri Petrowitsj in Dostojefski se Crime and Punishment. In 1959 het hy sy eerste rol in ’n rolprent gekry – dié van Petja in Wasili Ordinski se The Yearlings. Op 20 Junie 1960 het hy sy graad behaal en aangesluit by die Moskouse Dramateater A.S. Poesjkin. Hier het hy kattekwaad aangevang weens artistieke frustrasie en in 1962 is hy afgedank.
Konjunktivitis
Allergie
Allergiese konjunktivitis is die ontsteking van die konjunktiva (die membraan wat die wit deel van die oog bedek) as gevolg van allergie.
Simptome behels rooiheid van die oog (hoofsaaklik as gevolg van vasodilatasie van die perifere klein bloedvate), swelling van die konjunktiva, jeuk en 'n verhoogde produksie van trane. Wanneer hierdie simptome gekombineer word met rinitis, word die toestand  "allergiese rhinokonjunktivitis" genoem. Die simptome is te wyte aan die vrystelling van histamien en ander aktiewe stowwe deur die mastselle, wat dilatasie van bloedvate stimuleer, die senuwee-eindpunte irriteer en die afskeiding van trane verhoog.
Vlag van Sierra Leone
Simboliek
Die groen stel die welige plantegroei van die bergagtige gebiede en die landbou van die nasie voor, wit stel vrede en eenheid voor en blou.
Konjunktivitis
Oorsake
Die mees algemene oorsake van akute bakteriële konjunktivitis is Stafilokokkus aureus, Streptokokkus pneumoniae, en Haemophilus influenzae. Chroniese gevalle van bakteriële konjunktivitis is daardie wat langer as 3 weke duur en word gewoonlik veroorsaak deur Stafilokokkus aureus, Moraxella lacunata, of gram-negatiewe enteriese flora.
Leo Buscaglia
Afsterwe
Buscaglia is aan 'n hartaanval oorlede op 12 Junie 1998 by sy huis in Glenbrook, Nevada, naby Lake Tahoe. Hy was 74.
Wat moet gedoen word?
Inleiding
Binne die raamwerk van die verhaal van 'n bevoorregte paartjie wat besluit om vir die rewolusie te werk en op genadelose wyse alles in hul lewens aan die saak ondergeskik te stel, bied die werk 'n bloudruk vir die asketisme en toewyding wat 'n ideaal geword het van die vroeë sosialistiese ondergrondse beweging in die Russiese Ryk.
Silkaats
Lewe in Zoeloeland
Silkaats het aan die boloop van die siKwebezirivier, aan die noordgrens van Shaka se grondgebied gewoon. Vanaf hierdie ligging moes hy as Shaka se onderhorige vir hom strooptogte uitvoer. In 1822 is hy ondermeer na die Transvaalse hoëveld gestuur om die Sotho-hoofman Ranisi te plunder en onderwerp. Na hierdie strooptog het Silkaats egter van die beeste vir homself teruggehou. Toe Shaka daarvan verneem en hom inroep, het Silkaats besluit om hom te verset en het sy vrouevolk in die eNtoebeni-bos versteek terwyl hy verdeeldheid gesaai en aanhangers gewerf het. 'n Impi van Shaka kon egter die vroue opspoor en uitmoor, waarop die impi self deur Silkaats uitgewis is.
Na die verre weste
In die winters van 1830 en 1832 het impis van die nuwe Zoeloekoning Dingaan weer op die maTebele toegeslaan, en na skermutselings moes hulle nogmaals weswaarts uitwyk. Die hoofstat Mosega (oftewel Motsenjateng) van die Tswana-sprekende Hoeroetsje-nasie is ingeneem, en hul hoofmanne Mokgathle en Moiloa II is verdryf. Mosega word dan Silkaats se suidelike vesting, benewens 'n vesting by Tsjwenjane. Meeste stamme tussen die Oranje- en Limpoporivier is nou deur hom verdryf of uitgedelg. Jongmense is as slawe geneem, en bejaardes en babas is uitgemoor.
Val van Mosega en eGabeni
In 1836 het Hendrik Potgieter se trek by die Vaalrivier aangekom, en die trekkerfamilies het in los groepe uitgespan, terwyl 'n verkenningskommando die gebied oor die rivier verken het. Die Erasmus-party se geweerskote op 'n jagtog het skynbaar die aandag van 'n impi van Silkaats, sowat 600 sterk, gewek en hul laer is aangeval en uitgewis. Terugkerende manskappe het te perd ontsnap om die Steyn- en Bothagesinne te waarsku sodat hul laers betyds gevorm kon word om die aanslag af te slaan. Die Liebenberg-laer is egter uitgewis en twee meisies en 'n seun is na Silkaats weggevoer, om nooit weer gesien te word nie. Die oorblywende trekkers het 'n laer by Vegkop gevorm, waar die aanslag van 'n groot impi afgeweer is, alhoewel hulle al hul vee en trekbeeste aan die maTebele moes afstaan. Moontlik ⅓ van Silkaats se impi het nie teruggekeer nie, en die Zoeloes het die geleentheid benut om ook 'n aanval op Silkaats te loods.
Op 17 Januarie 1837 is eers Mosega deur die strafkommando van Potgieter en Maritz vernietig, en sowat 6 000 beeste is teruggewin. In totaal is 15 of 16 nedersettings vernietig en meer as 1 000 van Silkaats se keurtroepe het gesneuwel. Die sendelinge aldaar het besluit om onder begeleiding van die boere na Natal terug te keer. Dit is opgevolg deur 'n stryd van 9 dae vanaf 4 November 1837 waarin eGabeni deur o.m. Potgieter en Uys vernietig is. Die Maricogebied is nou deur die maTebele ontruim via die Dwarsbergpasse, en in 1838 het sowat 15 000 maTebele oor die Limpoporivier getrek, waarna hulle in twee groepe verdeel het. Silkaats het hom in Betsjoeanaland gevestig en 'n groepering onder sy seun Nkoeloemane ("Koeroeman") het hulle in die Matobo-heuwels gevestig. Die indoenas van Nkoeloemane, insluitend Silkaats se oom Gondwanda, was onder die indruk dat Silkaats gesterf het, en het Nkoeloemane by Ntabazindoena as koning gehuldig. Nkoeloemane (c.1828 gebore) was Silkaats se seun by Oemoaka, 'n seniorvrou van suiwer Zoeloe-afkoms, en is in 1848 deur Silkaats as sy opvolger aangewys.
Simmentaler (bees)
Verskillende name
Die ras is ook bekend onder die volgende name:
Kimberley
Kimberley is 'n stad in Suid-Afrika en die hoofstad van die Noord-Kaap met sowat 225 000 inwoners in 2011 (insluitend townships). Die plek waar Kimberley sou ontwikkel, het in 1871 wêreldwyd opslae gemaak ná die ontdekking van 'n diamantveld. Die mynboubedrywighede, wat hier vinnig ontwikkel het, gee onder meer aanleiding tot die industrialisering van Suid-Afrika. Kimberley maak op 2 September 1882 ook geskiedenis as die eerste stad in Suid-Afrika en die Suidelike Halfrond met elektriese gloeilamp-straatverligting – op 'n tydstip toe Londen se strate nog met gaslampe belig is. Kimberley en die aanliggende Beaconsfield is in 1912 verenig onder een dorpsbestuur en het in Desember daardie jaar stadstatus verwerf.
Geskiedenis
Die voortdurende magstryd en hebsug het nogtans 'n aantal merkwaardige mense voortgebring, wat in die ekonomiese geskiedenis van Suid-Afrika 'n beduidende rol sou speel: Cecil Rhodes, die seun van 'n Engelse vikaris, het hier die welvarendste en magtigste man op die vasteland van Afrika geword. Barney Barnato, 'n voormalige straathandelaar uit 'n Londense krotbuurt wat op 20-jarige leeftyd na Suid-Afrika geëmigreer het, het hier sy loopbaan as mynmagnaat en multimiljoenêr begin.
Media
Op 15 Oktober 1870 het die eerste uitgawe van Kimberley se vroegste dagblad, die Diamond Field, verskyn. Ander historiese koerante uit hierdie tydperk sluit Diamond News en The Independent in. Die huidige belangrikste Engelse dagblad in Kimberley, Diamond Fields Advertiser, word sedert 23 Maart 1878 gepubliseer. 'n Plaaslike uitgawe van die Afrikaanse dagblad Volksblad, wat deur Naspers in Bloemfontein uitgegee is, het nuus in Kimberley en die Noord-Kaap gedek, maar die gedrukte weergawe van die dagblad is in 2020 gestaak.
Oscar Mabuyane
Politieke loopbaan
In Februarie 2018 is hy as lid van die Oos-Kaapse provinsiale wetgewer ingehuldig. Hy is toe as LUR van finansies en ekonomiese geleenthede in Mei 2018 aangestel. Na die algemene verkiesing van 2019 het die nasionale ANC hom as die nuwe provinsiale premier aangewys. Hy het die amp op 22 Mei 2019 aanvaar.
Kankervereniging van Suid-Afrika
Dienste en projekte
Deur middel van spesiale projekte maak hulle die publiek bewus van die noodsaaklikheid van die vroeë opsporing van kanker vir doeltreffender behandeling en ’n beter kans op herstel. Van dié projekte sluit in Shavathon, wat al 12 jaar lank gehou word en mense aanspoor om hul hare te laat afskeer of kleur, en Relay for Life, ’n aflosstaptog. Hulle lig mense ook in deur middel van infografikas op hul webtuiste.
Suidelike Nederlande
Die Boergondiese hertoë, en later die keisers, was onderskeidelik hertog, Graaf of heer in elk van die gebiede. Daar was 'n begin van gesamentlike bestuur; daarby behoort die Grote Raad van Mechelen as hoogste regsraad. Na die Spaanse Opvolgingsoorlog in 1713 kom die Suidelike Nederlande onder die gesag van 'n Oostenrykse tak van die Habsburgers en word hulle min of meer afhanklikhede van Oostenryk. Onder Louis XIV word enkele van die vorstedomme (Rijsel, Artesië en dele van Vlaandere en Henegouwen) deur Frankryk ingepalm en geanneekseer.
NG gemeente Alberton-Suid
Die gemeente is gestig in 1966. Die kerkgebou op die h.v. Petersfield- en Candicanstraat, Raceview, Alberton. In 1985 was hier 747 doop- en 1 317 belydende lidmate, maar in 2017 508 en 1 552 nadat die gemeente Randpark by Alberton-Suid ingelyf is. Randpark is in 1980 gestig.
KwaZulu-Natal
KwaZulu-Natal of KwaZoeloe-Natal (uitgespreek /kwɑːˌzuːluː nəˈtɑːl/) is een van die nege provinsies van Suid-Afrika. Die hoofstad is Pietermaritzburg en Durban is die grootste stad. Die provinsie se binneland noord van die Tugelarivier, die hartland van die Zoeloe-koninkryk, het historiese bekendheid verwerf as die brandpunt van bloedige konflikte. Op sy slagvelde het Boerepioniers (Voortrekkers) en Britse soldate in die 19de eeu teen Zoeloekrygers geveg voordat die twee blanke volksgroepe teen mekaar oorlog gevoer het. Vandag neem georganiseerde toere toeriste na die historiese slagvelde.
Na die gebied suid van die Tugelarivier is teen die middel van die 19de eeu danksy die groot getal Britse immigrante as Witmansland verwys. Hier het Engelse setlaars van die diepste spore in Suid-Afrika gelaat. Toeriste mag in die koloniale leefstyl deel tydens akkommodasie in een van die streek se country houses wat intussen tot hotelle omgeskep is. Die Midlands-streek word deur golwende heuwellandskappe gekenmerk - met vrugbare boerderystreke, suikerplantasies, poloklubs en stylvolle kunsroetes.
Totstandkoming
KwaZulu-Natal het tot 2004 twee hoofstede gehad – Natal se ou hoofstad, Pietermaritzburg (die provinsie se naasgrootste stad) en Ulundi, die ou administratiewe hoofstad van KwaZulu. In 1995 het 'n kommissie van ondersoek aanbeveel dat die provinsiale regering voorlopig om die beurt in Pietermaritzburg en Ulundi vergader.
Ligging en topografie
KwaZoeloe-Natal lê aan die oostekant van Suid-Afrika aan die Indiese Oseaan. Aan die suidekant lê die Oos-Kaap, wes lê Lesotho en die Vrystaat, terwyl die provinsie Mpumalanga en die lande Mosambiek en Eswatini aan die noordekant geleë is. KwaZoeloe-Natal word vanweë sy natuurskoon die "Tuinprovinsie" genoem. Daar is 'n subtropiese kusgebied ('n laaggeleë streek langs die Indiese Oseaan), met uitgestrekte vlaktes in die middel van die provinsie. Die majestueuse Drakensbergreeks troon in die weste en die Lebomboberge in die verre noorde.
Historiese revisionisme
Militêre leierskap gedurende die Eerste Wêreldoorlog
Die militêre leierskap van die Britse weermag gedurende die Eerste Wêreldoorlog is vir dekades lank dikwels deur historici en politici gekritiseer. Algemene beskuldigings was dat die generaals blind was vir die realiteite van loopgraafoorlogvoering, onkundig oor die toestand van hulle manskappe en dat hulle nie uit hulle foute geleer het nie, alles faktore wat tot enorme hoeveelhede sterftes gelei het ('lions led by donkeys'). Gedurende die 1960's het historici soos John Terraine hierdie interpretasie begin bevraagteken. Nuwe dokumente het na vore gekom en die tydsverloop het 'n meer objektiewe ontleding moontlik gemaak. Historici soos Gary D. Sheffield en Richard Holmes voer aan dat die militêre leierskap van die Britse weermag aan die westelike front baie probleme die hoof moes bied, soos 'n gebrek aan voldoende militêre kommunikasie. Hierdie inligting was voorheen nie bekend nie. Verder het militêre leierskap deurgaans tydens die oorlog verbeter en op die Honderddagoffensief uitgeloop wat tot die oorwinning in 1918 gelei het.
Schalk Duvenage
Waardering
In sy lewenskets in die GKSA se Almanak vir die jaar 2011 skryf prof. Benoon Duvenage: “Sy lewe is gekenmerk deur sy energieke diensvaardigheid wat die Here as gawe aan hom gegee het en op baie terreine gebruik het ... As familie sal ons Schalk onthou vir sy passie vir die Koninkryk van God, sy sakevernuf, mededeelsaamheid en die voorbeeld wat hy deur sy deursettingsvermoë en harde werk gestel het."
Sluitspier
Sluitspiere kom in baie diere voor; daar is meer as 60 soorte in die menslike liggaam – sommige is mikroskopies klein, veral die miljoene wat in ons haarvatstelsel voorkom. Wanneer iemand sterf, ontspan die sluitspiere en kan so vloeistof deurlaat.
Zygmunt Bauman
Vertrek uit Pole
In 1967 het die antisemitisme in Pole herleef, aangemoedig en gestimuleer deur die kommunistiese regime. Vanaf die einde van die Tweede Wêreldoorlog tot 1967 was antisemitisme latent aanwesig in Pole. Hierdie dormante antisemitisme is op slinkse wyse deur die regime gemanipuleer en het in 1967 na vore gekom om sodoende in 1968 tot die Poolse Politieke Krisis te lei. Dit verdryf verreweg die meeste van die oorblywende Jode uit Pole. Voor die Tweede Wêreldoorlog het Pole 3,3 miljoen Joodse inwoners gehad, 40 000 na die oorlog en 5 000 na 1968. As gevolg van die Poolse Krisis verloor Bauman sy leerstoel by die universiteit. Hy vertrek na Israel waar hy aan die Universiteit van Tel Aviv doseer. In 1971 word hy aangestel by die Universiteit van Leeds, waar hy tot 1990 sou bly. Sedert sy aanstelling in Leeds publiseer Bauman hoofsaaklik in Engels.
Pryse
Bauman het in 1992 vir sy werk die Europese Amalfi-prys vir Sosiologie en Sosiale Wetenskappe en die Theodor W. Adorno-prys in 1998 ontvang.
Kartografie
Geskiedenis van die kartografie
Daar was egter nag altyd 'n begeerte by die mens om vir homself 'n wêreldbeeld voor te stel, en in die historiese kartografie kan 'n mens nagaan watter deel van die aarde destyds bekend was en in watter vorm dit voorgestel is. Vir die Engelse monnik Ranulf Higden, en trouens vir feitlik die hele Middeleeuse samelewing, was die wêreld omsluit deur 'n sirkelvormige oseaan met Jerusalem as die middelpunt. Vanweë die omvattende ontdekkingsreise het die wêreldbeeld snel verander na een waarin nuwe kontinente en oseane stelselmatig bygevoeg moes word. Die feitlik verdwene Griekse teorie dat die aarde rond is en selfs nie eens die middelpunt van die heelal is nie, moes stap vir stap op kaarte aangebring word.
Antieke kartografie
Die oudste bekende kaarte is deur die Babiloniërs op kleitabtette gegraveer. Daar is kaarte waarop die Babiloniese wêreldbeeld weergegee word asook kaarte met detailafbeeldings van persele en woongebiede. Ook by die minder ontwikkelde Europese volke moes daar in die Bronstyd reeds ŉ kartografiese begrip bestaan het, soos afgelei kan word uit 'n rotstekening uit ca. 500 v.C. in die Val Camonica (Italië), waarop 'n nedersetting voorgestel word.
Renaissance
Die Franse se see- en landkaarte was noukeuriger as die van die Hollanders, en die Engelse kartering van die wêreldsee het die Hollandse seemansgidse oorbodig gemaak. Die uitstekende vakmanskap van die Nederlandse drukkers en graveerders het egter in die 17e en 18e eeu die mooiste kaarte opgelewer wat nog gemaak is.